text: гипермәтін және виртуалды шындық ұғымдарына жақын, француз философы жан бодрийар ұсынған ұғым. гипершындықты түсіну үшін шындықты мәтінмен қоса алу керек те, мәтінді гипермәтін ретінде қабылдау қажет, сонда гипершындық түсінігі шығады. бодрийар пайымдауынша біз осы гипершындықта өмір сүріп тұрмыз. бұқаралық ақпарат құралдары, толассыз ақпарат ағын. адам санасын мүлдем билеп алған. адам дауыл кезіндегідей кеменің үстінде бір шетінен екіншісіне домалай береді. мысалы, 1991 ж. ирак пен ақш-тың арасындағы соғыс шындық мағынасында болған жоқ. бұл компьютерлер дисплейімен экранына «отырғызылған» гипермәтіндік соғыс болды. бұл ешқандай мистика емес, ол гипершындық метафизикасы, ояу түс. тіпті, компьютерлік көркем әдебиет және оның, тым болмаса, бір классигі белгілі. оның фамилиясы да джойс, бірақ есімі джеймс емес майкл және ол «улиссаны» емес, компьютерлік роман «тал түсті» жазды. бұл романды тек компьютер дисплейінде ғана дәл оқуға болады. ол гипершындық түрінде құрастырылған. клавиштерді басу арқылы оны соңынан басына дейін де, эпизодтарын ауыстырып та оқи беруге болады. гипершындық та уақыт пен кеңістік жасанды болып шығады: кеңістік прагматикалық, ал уақыт болса сериалы. мысалы, гипершындықта қазіргі оқиғаны суреттей келе, тарихтың терең қойнауларына кетіп қалуға болады, одан болашаққа жету үшін бір кнопкаң жеткілікті. гипершындық адамдық мәдениеттің ерекше бір тілдік бітіміне жатады.